An kama wani mutumi dake yiwa wani sanata sojan gona yana damfarar masu neman aiki a Facebook – GobirMob.com
Rundunar yan sandan jihar Lagas sun kama wani mutum mai suna Asabor Joel, wanda ke yiwa Sanata Andy Uba sojan gona a Facebook don damfarar mutane masu neman aiki.
By Malik al-Ashtar	 Last updated Jun 21, 2018
A lokacin da aka kama shi, anyi zargin cewa ya damfari masu neman aiki ta ko halin ‘ka’ka makudan kudade. Joel, a Facebook ya bukaci kudi tsakanin N200,000 da N350,000 daga hannun masu neman aiki, sannan yayi masu alkawarin sama masu aiki a kamfanonin mai a kasar.
Amma dubunsa sun cika ne a ranar Litinin, bayan daya daga cikin wadanda suka shiga tarkonsa, Misis Chinelo Nwadin, wacce ya wanka ta kai kara ga kwamishinan yan sanda a jihar Lagas, Mista Imohimi Edal, inda ta sanar dashi ayyukan sa.
Mai karar tayi zargin cewa mai laifin ya karbi N300,000 daga hannunta ba tare day a bata ko wani aiki ba kamar yadda yayi alkawari.
Edgal ne ya uurci mataimakin kwamishinan yan sanda na Area D Mushin, Mista Olusoji Akinbajo da ya kamo mai laifin.
Kakakin yan sandan jihar Lagas, Chike Oti, wanda ya tabbatar da kamun yace ana nan ana cigaba da bincike.
barawodan damfaraGobirMobhausasanata
Sanarwar taron Gobirawan Duniya wanda Jami’ar Usmanu Danfodiyo zata kaddamar…
Soyayya: Jarumin Kannywood, Adam A Zango yana sumbuntar…
“Daga baya kenan, wai an yi sadaka da karuwa (bayan ta gama yawon banza).”